Document ID: 31994D0276

31994D0276
L 119/1
SLUŽBENI LIST EUROPSKE UNIJE
ODLUKA VIJEĆA
od 19. travnja 1994.
o Zajedničkoj akciji koju je donijelo Vijeće na temelju članka J.3 Ugovora o Europskoj uniji, radi potpore mirovnog procesa na Bliskom istoku
(94/276/ZVSP)
VIJEĆE EUROPSKE UNIJE
uzimajući u obzir Ugovor o Europskoj uniji, a posebno njegove članke J.3 i J.11,
uzimajući u obzir opće smjernice Europskog vijeća od 29. listopada 1993.,
uzimajući u obzir okvir za zajedničku akciju o kojoj se sporazumjelo Europsko vijeće 10. i 11. studenoga 1993.,
razmatrajući članak C Ugovora o Europskoj uniji,
ODLUČILO JE:
Članak 1.
(a)
Europska će unija s ciljem djelovanja za zaključenje cjelovitog mira na Bliskom istoku koje se temelji na rezolucijama Vijeća Sigurnosti Ujedinjenih naroda:
-
sudjelovati u međunarodnim dogovorima o kojima su se stranke sporazumjele radi osiguranja mira u smislu procesa započetog u Madridu,
-
koristiti svoj utjecaj u poticanju svih stranaka da bezuvjetno potpomognu mirovni proces na temelju poziva na Madridsku konferenciju i djelovati na jačanju demokracije i poštivanja ljudskih prava,
-
dati svoj doprinos definiranju budućih odnosa između regionalnih stranaka u okviru radne skupine za nadzor nad oružjem i regionalnu sigurnost.
(b)
Europska unija će:
-
razvijati svoju ulogu u okviru ad hoc odbora za vezu nadležnog za koordinaciju međunarodne pomoći okupiranim područjima,
-
zadržati vodeću ulogu u radnoj skupini za regionalni gospodarski razvoj i razvijati svoje sudjelovanje u drugim multilateralnim skupinama,
-
razmotriti dodatne načine na koje može doprinijeti razvoju regije.
(c)
Europska unija će:
-
nastaviti zauzimati se za mjere kojima se gradi povjerenje a koje je dužna dostaviti strankama,
-
nastaviti s demaršima arapskim državama s ciljem osiguranja prestanka bojkota Izraela,
-
pažljivo pratiti budući razvoj izraelskih naselja na cijelom okupiranom području i nastaviti s demaršima Izraelu o tom pitanju.
Članak 2.
Sukladno odgovarajućim postupcima Zajednice, Vijeće će razmotriti prijedlog Komisije u pogledu:
-
brze primjene programa pomoći za razvoj okupiranih područja i za palestinski operativni proračun, u uskoj suradnji s Palestincima te jednako tijesnu koordinaciju sa drugim donatorima,
-
osiguravanja pomoći u okviru postojećih smjernica drugim strankama za u bilateralnim pregovorima, kako postepeno napreduju prema miru.
Članak 3.
S ciljem aktivnog i brzog ustanovljenja palestinske policije:
(a)
Europska unija osigurava pomoć.
(b)
Predsjedništvo u uskoj suradnji sa Komisijom olakšava koordinaciju razmjenom informacija između država članica i bilateralne pomoći.
(c)
Sredstva do najvišeg iznosa od 10 milijuna ECU iz proračuna Zajednice koristit će se po hitnom postupku radi osiguravanja pomoći za uspostavu palestinske policije.
Članak 4.
Europska unija na zahtjev stranaka sudjelovat će u zaštiti palestinskog stanovništva privremenom međunarodnom prisutnošću na okupiranim područjima sukladno Rezoluciji Vijeća sigurnosti 904 (1994).
Operativni dogovori i financiranje koji proizlaze iz ovog članka predmet su odvojene i posebne odluke Vijeća.
Članak 5.
Na zahtjev stranaka, Europska unije provodi koordinirani program pomoći u pripremanju za i nadgledanju izbora na okupiranim područjima koji su predviđeni Izjavom o načelima od 13. rujna 1993. Detaljni operativni dogovori i financiranje predmet su posebne odluke Vijeća kada se postigne dogovor između Izraela i PLO-a o dogovorima za izbore. Europski parlament bit će pozvan sudjelovati u tim dogovorima.
Članak 6.
Europska unija potvrđuje svoju spremnost donijeti dalje operativne odluke u području ove zajedničke akcije, sukladno napretku u mirovnom procesu.
Članak 7.
Ova Odluka stupa na snagu s današnjim danom.
Članak 8.
Ova se Odluka objavljuje u Službenom listu.
Sastavljeno u Luxembourgu 19. travnja 1994.

Labels: 18
15
19
5